Suchinthana/ta-wikipedia huggingface dataset:
தர்ரங் மாவட்டம்

தர்ரங் மாவட்டம் இந்தியாவின் வடகிழக்கு மாநிலமான அசாமில் அமைந்துள்ள ஒரு மாவட்டமாகும். இது இந்த மாநிலத்தின் 35 மாவட்டங்களில் ஒன்றாகும். இதன் தலைமையிட நகரம் மங்கல்தோய் ஆகும். இது அருகில் உள்ள சோனித்பூர் மாவட்த்தில் இருந்து,1983 ஆம் ஆண்டு இயற்றப்பட்ட சட்டத்தின் படி தனியாக பிரித்து புதிதாக உருவாக்கப்பட்ட மாவட்டமாகும்.

அமைப்பு
இந்த மாவட்டத்தின் தலைமை இடமாக மங்கல்தோய் நகரம் உள்ளது. இதன் பரப்பளவு மொத்தம் 3481	சதுர கிலோமீடராகும். இந்த மாவட்டத்தின் வடக்குப் பகுதியில் பூட்டான்  நாடும், கிழக்குப் பகுதியில் சோனித்பூர் மாவட்டமும், தெற்குப் பகுதியில் மரிகாவொன் மாவட்டமும், மேற்குப் பகுதியில் கம்ருப் மாவட்டமும்,
எல்லையாக அமைந்துள்ளது. இந்த மாவட்டம் நான்கு சட்டசபை உறுப்பினர் தொகுதிகளை கொண்டுள்ளது. இந்த மாவட்டத்தின் குறிப்பிடத்தக்க நகரங்களின் பட்டியல் பின்வருமாறு தங்கலா, சிபாஜர், ரோவ்தா, காருபேடியா, களைகவோன், மங்கல்தோய், மற்றும் தல்கவோன்.

மக்கள்தொகை ஆய்வு
2011 ஆம் ஆண்டின் மக்கள் தொகை கணக்கெடுப்பின் படி இந்த மாவட்டத்தில் மொத்தம் பேர் உள்ளனர்.	908,090	பேர் உள்ளனர்.	19.51	சதவிகிதம் ஆகவும், பாலின விகிதாச்சாரம்       	923	ஆகவும், மக்களின் கல்வியறிவு 	64.55	சதவிகிதம் ஆகவும், மக்களின் இன நெருக்க அடர்வு	491	ஆகவும் உள்ளது.	

,

சுற்றுலாத் தளங்கள்
இந்த மாவட்டத்தின் முக்கிய சுற்றுலா தளமாக பைரப்குந்து உள்ளது. பூட்டான் நாட்டுடன் எல்லைப்பகுதியில் அமைந்துள்ள இந்த இடம் அனைவரும் காணவேண்டிய ஒரு இடமாகும்.1990 ஆம் ஆண்டு இந்த மாவட்டத்தில் மானசு தேசியப் பூங்கா தொடங்கப்பட்டு உள்ளது குறிப்பிடத்தக்கது.

மேற்கோள்கள்

வெளி இணைப்புகள்
  தர்ரங் மாவட்ட அரசின் தளம்

அசாம் மாவட்டங்கள்
தர்ரங் மாவட்டம்
சாலைப் போக்குவரத்து

சாலைப் போக்குவரத்து என்பது பயணிகள் அல்லது பொருட்கள் சாலையில் இடம்பெயர்த்தலைக் குறிக்கின்றது.

வரலாறு
சாலைப் போக்குவரத்தின் முதல் வகை குதிரை அல்லது காளையின் மூலம் மனிதர்களால் நடைபெற்றது. பின்னர் நாகரீக வளர்ச்சியின் காரணமாக படிப்படியாக உயர்ந்து பின் வாகனங்கள் மூலம் நடைபெறுகிறது.

நவீன சாலைகள்
தற்போதுள்ள நவீன சாலைகள் பொதுவாக கற்காரை அல்லது கான்கிரீட் மூலம் உருவாக்கப்படுகின்றன. கான்கிரீட் சாலை மிகவும் திடமானதாக உள்ளது. எனவே இதனால் அதிகமான சுமைகளை தாங்க முடியும், ஆனால் இந்த வகை சாலை மிகவும் விலையுயர்ந்ததாகவும், மேலும் கவனமாக தயாரிக்கப்பட்ட துணை அடித்தளமும் தேவைப்படுவதால், முக்கிய சாலைகள் கான்கிரீட்டால் செய்யப்படுகின்றன. பிற சாலைகள் கற்காரை மூலம் செய்யப்படுகின்றன.

மேலும் பார்க்கவும்

மேற்கோள்கள்

சாலைப் போக்குவரத்து
அல்பட் சார்ள்ஸ்வொர்த்

ஆல்பர்ட்டு சார்லசுவொர்த்து (Albert Charlesworth) என்பவர்  இங்கிலாந்து அணியின் துடுப்பாட்டக்காரர் ஆவார். 1865 ஆம் ஆண்டு பிப்ரவரி மாதம் 19 ஆம் தேதியன்று இவர் பிறந்தார். எந்தவொரு தேர்வுத் துடுப்பாட்டப் போட்டியிலும் இவர் கலந்து கொள்ளவில்லை. இருப்பினும் ஏழு முதல்தர துடுப்பாட்டப் போட்டிகளில் கலந்து கொண்டுள்ளார். 1894-1895 ஆண்டுகளில், முதல்தர துடுப்பாட்டப் போட்டிகளில் பங்குகொண்டார். 1926 ஆம் ஆண்டு மே மாதம் 11 ஆம் தேதியன்று இவர் காலமானார். 

வட இங்கிலாந்தின் யார்க்சயர் , லீட்சு நகரத்தில் உள்ள பாட்டர்நியூட்டன் துணை நகரத்தில் பிறந்த இவர் ஒரு வலது கை மட்டையாளர் ஆவார். இவர் 21.9 சராசரி ஓட்டத்துடன் 241 ஓட்டங்கள் எடுத்தார், நாட்டிங்காம்சையருக்கு  எதிரானப் போட்டியில் 63 ஓட்டங்கள் எடுத்தார்

மேற்கோள்கள்

வெளி இணைப்பு
அல்பட் சார்ள்ஸ்வொர்த் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 20 2011.
Cricinfo Profile

இங்கிலாந்துத் துடுப்பாட்டக்காரர்கள்
1865 பிறப்புகள்
1926 இறப்புகள்
யார்க்சையர் துடுப்பாட்டக்காரர்கள்
திரையன்

தொண்டைநாட்டு மன்னன் திரையன். 
“தொண்டை நாடு சான்றோர் உடைத்து” என்பர். சான்றோர் தொண்டுள்ளம் படைத்தவர். தொண்டுள்ளம் படைத்தவர் வாழும் நாடு தொண்டைநாடு. தொண்டைநாட்டு அரசன் திரையன். நாகநாட்டிலிருந்து கடல்-திரையில் மிதந்து வந்த பிள்ளை ஆதலால் திரையன் எனப்பட்டான் என அறிஞர்கள் உய்த்துணர்கின்றனர். தமிழகத்தில் வேங்கட மலையில் (திருமலை) ஆண்ட சங்ககால தமிழ் மன்னன் திரையன் ஆவார். 

தொண்டைமான் இளந்திரையனைக் கடியலூர் உருத்திரங்கண்ணனார் பாடிய பாட்டு பெரும்பாணாற்றுப்படை. இந்தப் பாடலில் இவன் பல்வேல் திரையன் எனப் போற்றப்படுகிறான். 
இந்தப் பாட்டுக்குப் பிற்காலத்தில் எழுதிச் சேர்க்கப்பபட்ட வெண்பாவில் “கான் பயந்த கண்ணிக் கடுமான் திரையன்” எனப் போற்றப்பட்டுள்ளான். 
வேங்கட நாட்டு அரசன்
 இந்தத் திரையன் திருவேங்கடமலைப் பகுதி நாட்டுக்கு அரசன்.
 பவத்திரி தலைநகர்
 பொலம்பூண் திரையன் எனப் போற்றப்பட்ட இந்தத் திரையன் பவத்திரி என்னும் ஊரில் இருந்துகொண்டு செங்கோலோச்சி வந்தான்.

அடிக்குறிப்பு

தொண்டையர்
தமிழர் வேளாண்மைத் தொழில்நுட்பம்

எல்லா நாகரிகங்களினதும் வளர்ச்சி வேளாண்மைத் தொழில்நுட்பத்தின் வளர்ச்சியில் இருந்தே தொடங்குகின்றன.  அதற்கமைய பண்டைத் தமிழர்களில் இருந்து இன்று வரை வேளாண்மை தொடர்பான பல்வேறு தொழில்நுட்பங்களை தமிழர்கள் புத்தாக்கம் செய்தும், அறிந்து பயன்படுத்தியும் வந்துள்ளார்கள்.

இலக்கியங்களில் வேளாண்மை 
திருக்குறள், ஏரெழுபது போன்ற தமிழ் இலக்கியங்களில் வேளாண்மைப் பற்றிய குறிப்புகள் கிடைக்கின்றன.

படங்கள்

மேலும் பார்க்க
 தமிழர் நீர்பாசனத் தொழினுட்பம்

தமிழர் வேளாண்மையியல்
அ. சவ்தா உம்மாள்

அ. சவ்தா உம்மாள் (பிறப்பு: செப்டம்பர் 28 1959), இந்திய முஸ்லிம் பெண் எழுத்தாளர், இந்தியா காரைக்காலில் பிறந்து தற்போது காரைக்கால் காரை கோவில்பத்து புளியங்கொட்டை சாலை எனும் முகவரியை வசிப்பிடமாகக் கொண்ட இவர் காரைக்கால் அண்ணா அரசினர் கலைக்கல்லூரி முதுகலைத் தமிழ் துறை விரிவுரையாளரும், எழுத்தாளரும், பேச்சாளரும், இலக்கியம், சமூகவியல், தத்துவம், பெண்ணியம், புனைகதை ஆகிய துறைகளில் அதிக ஈடுபாடு கொண்டவரும், இலக்கிய சமயச் சொற்பொழிவாளரும், இஸ்லாமியத் தமிழலக்கியக் கழகத்தின் மகளிர் பிரிவுச் செயலாளரும், மகாகவி பாரதி தமிழ்ச் சங்கத்தின் துணைத் தலைவருமாவார். மேலும் காரைக்காலில் நடந்த விசுவின் அரட்டை அரங்கத்தில் நடுவராக இருந்தவரும், புதுவை ஆளுநரின் உரையை மொழிபெயர்த்தவரும்ää எழுத்தாலும் பேச்சாலும் பெண்களின் முன்னேற்றத்துக்குக்காகப் பாடுபட்டு வருகிறார்.

பெற்ற விருதுகளும் கௌரவங்களும்
சொல்லின் செல்வி
தமிழ்மாமணி
கலைக்கோ மாமணி
காப்பியச் சீர் காவலர்
சமுதாயச் சிற்பி

மேற்கோள்கள்

தமிழகப் பெண் எழுத்தாளர்கள்
1959 பிறப்புகள்
இந்திய முஸ்லிம் பெண் எழுத்தாளர்கள்
புதுச்சேரி எழுத்தாளர்கள்
அந்திறூ குரொசுலாந்து

அன்ட்ரூ கிராஸ்லாண்ட் (Andrew Crossland, பிறப்பு: நவம்பர் 30 1816 , இறப்பு: நவம்பர் 17 1902) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் எட்டு முதல்தர துடுப்பாட்டப் போட்டிகளில் கலந்து கொண்டுள்ளார். 1844-1857 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

உசாத்துணை
அன்ட்ரூ கிராஸ்லாண்ட் கிரிக் - இன்ஃபோ இலிருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.

இங்கிலாந்துத் துடுப்பாட்டக்காரர்கள்
1816 பிறப்புகள்
1902 இறப்புகள்
யார்க்சையர் துடுப்பாட்டக்காரர்கள்
வடக்கு எதிர் தெற்கு துடுப்பாட்டக்காரர்கள்
முழுமையாகப் பார்க்க இயலாத மேற்கோளைக் கொண்டிருக்கும் கட்டுரைகள்
பத்ரிநாத் கோயில்

பத்ரிநாத் கோயில் (Badrinath Temple)  இந்தியாவின் உத்தராகண்ட் மாநிலத்தில், சமோலி மாவட்டதில் உள்ள மலை வாழிடமான பத்ரிநாத்தில் உள்ள ஒரு கோவில். இது பத்ரிநாராயணன் கோவில் என்றும் அறியப்படுகிறது. இக்கோயில் அலக்நந்தா ஆற்றங்கரையில் அமைந்துள்ளது. இது ஒரு திருமால் கோவில். இந்தியாவில் உள்ள முக்கியமான இந்துக்கோவில்களுள் இதுவும் ஒன்று. வைணவர்களால் போற்றப்படும் 108 திவ்வியதேசங்களுள் ஒன்றாகும். இமயமலையின் மிதமிஞ்சிய குளிரின் காரணமாக இது ஆண்டுக்கு ஆறு மாதங்கள் (ஏப்ரல் கடைசியில் இருந்து நவம்பர் தொடக்கம் வரை) மட்டுமே திறக்கப்பட்டிருக்கும்.

கயிலை மலை சுனாமி 
11. 06. 2013ல் கயிலை மலையில் ஏற்பட்ட கடும் மழையின் காரணமாக, அலக்நந்தா மற்றும் கிளை ஆறுகளில் கடும் மழை வெள்ளப் பெருக்கு ஏற்பட்டு பத்ரிநாத் கோயிலைச் சுற்றியுள்ள பகுதிகள் கடும் சேதமடைந்துள்ளது. மேலும் உத்தராகண்டம் மாநிலத்தில், கேதார்நாத் கோயில், கங்கோத்திரி கோயில் மற்றும் யமுனோத்திரி கோயில் முதலிய கோயில்களும், பொதுக்கட்டிடங்களும், வீடுகளும் பெருஞ்சேதம் அடைந்தன.ஆயிரக்கணக்கான பக்தர்களும் பொதுமக்களும் ஆற்று வெள்ளத்தில் இழுத்துச் செல்லப்பட்டு இறந்தனர். இப்பகுதியில் உள்ள தரைவழிப்பாலங்கள் முற்றிலும் சேதமடைந்தன, ஆயிரக்கணக்கான இடங்களில் மண் சரிவு ஏற்பட்டு தரைவழிப் போக்குவரத்து துண்டிக்கப்பட்டது, இதனை சீர்செய்ய மூன்று ஆண்டுகள் ஆகும் என உத்தரகாண்ட் மாநில அரசு அடுத்த மூன்று ஆண்டுகள் இப்பகுதியில் உள்ள கோயில்களுக்கு பக்தர்கள் புனிதப் பயணம் மேற்கொள்ள இயலாது என அறிவித்தது. இந்த கோரமான நிகழ்வினை, இப்பகுதி மக்கள் இமயமலைச் சுனாமி என்று அழைக்கின்றனர்.

உத்தவரும் பதரிகாசிரமமும் 
பகவான் ஸ்ரீகிருஷ்ணர் தனது கிருஷ்ண அவதாரம் முடித்துக் கொண்டு, வைகுண்டம் செல்ல நினைக்கும் போது, தனது நண்பரும், அமைச்சரும், பரம பக்தருமான உத்தவர் கிருஷ்ணைரை சந்தித்து, தன்னையும் வைகுண்டம் அழைத்துச் செல்ல வேண்டினார். உத்தவருக்கும், அருச்சுனனுக்கு கீதா உபதேசம் செய்தது போன்று பகவான் ஸ்ரீகிருஷ்ணர், உத்தவருக்கு உத்தவ கீதை எனும் ஆத்ம உபதேசம் செய்கிறார். பின்னர் உத்தவரிடம், உன் வாழ்நாள் காலம் முடிந்த பின் வைகுண்டம் வரலாம் என்றும், அதுவரை பதரிகாசிரமம் சென்று தங்கி பகவானை தியானித்துக் கொண்டு, வாழ்நாள் இறுதியில் என்னை வந்தடைவாய் என்று பகவான் கிருஷ்ணர் கூறியபடி, உத்தவர் பத்ரிநாத் அருகில் உள்ள பதரி ஆசிரமத்தில் தங்கி, பகவானை தியானித்துக் கொண்டு, வாழ்நாள் முடிந்த பின் வைகுண்டம் ஏகி பகவானை அடைந்தார் உத்தவர்.

இதனையும் காண்க 
 இந்தியாவின் நான்கு புனித தலங்கள்
 உத்தரகண்டின் நான்கு புனித தலங்கள்

மேற்கோள்கள்

வெளி இணைப்புகள் 

 பத்ரிநாத் கோயில் இணையதளம்

108 திவ்ய தேசங்கள்
சமோலி மாவட்டம்
வைணவ சமயம்
இந்து யாத்திரைத் தலங்கள்
உத்தராகண்டம் இந்துக் கோயில்கள்
கிருஷ்ணர் கோயில்கள்
கிருட்டிணன்
ஜான் கஃப்

ஜான் கஃப் (John Cuffe, பிறப்பு: சூன் 26 1880, இறப்பு: மே 5 1931),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 221 முதல்தர துடுப்பாட்டப் போட்டிகளில் கலந்து கொண்டுள்ளார். 1902/03-1914 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

வெளி இணைப்பு
ஜான் கஃப் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 21 2011.

இங்கிலாந்துத் துடுப்பாட்டக்காரர்கள்
1880 பிறப்புகள்
1931 இறப்புகள்
ஆத்திரேலியத் துடுப்பாட்டக்காரர்கள்
இந்திய கிராண்ட் பிரீ போட்டி

இந்திய கிராண்ட் பிரீ  (Grand Prix of India) இந்தியாவின் உத்தரப் பிரதேசத்தில் உள்ள நொய்டா பெருநகரில் அமைக்கப்பட்டுள்ள புத்தர் பன்னாட்டு சுற்றுகையில் ஆண்டுதோறும் நடைபெறும் பார்முலா 1 தானுந்து பந்தயப் போட்டித்தொடர்  ஆகும்.  இந்த தொடரின் முதல் போட்டி அக்டோபர் 30, 2011 அன்று 2011 பார்முலா 1 பருவத்தின்   17வது போட்டியாக நடக்கவுள்ளது. புதிய பந்தயத்தடத்திற்கு செப்டம்பர் 1, 2011 அன்று பார்முலா 1 பந்தய இயக்குநர் சார்லி வைட்டிங்கால் முறையான  ஏற்பிதழ் வழங்கப்பட்டு , முதல் பந்தயம் 2011இல் துவங்குவது உறுதி செய்யப்பட்டுள்ளது.

மேற்கோள்கள்

வெளி இணைப்புகள் 
 Latest pictures of Indian GP – Buddh International Circuit 
 Latest Events Photos - Lewis Hamilton drives in Bangalore 
 Airtel Indian Grand Prix News and Information Updates 
 Videos: Latest construction progress at Indian GP Circuit 
 Formula1.com
 Indian Grand Prix Circuit Layout & Info
 India agree deal on Grand Prix – BBC News

பார்முலா 1
இந்திய விளையாட்டுக்கள்
சைதை சா. துரைசாமி

சைதை சா. துரைசாமி  (Saidai Sa. Duraisamy, பிறப்பு :பிப்ரவரி 16, 1951) தமிழ்நாட்டைச் சேர்ந்த  அதிமுகஅரசியல்வாதியாவார்.  1984ஆம் ஆண்டு   சைதாப்பேட்டைத் தொகுதியிலிருந்து  தேர்ந்தெடுக்கப்பட்டார். ம. கோ. இராமச்சந்திரன் மறைவிற்குப் பிறகு அரசியல் ஈடுபாட்டைக் குறைத்துக் கொண்டார். தமிழ்நாட்டில் இந்திய ஆட்சிப் பணி & இந்தியக் காவல் பணித் தேர்வுகளுக்கு பயிற்சியளிக்கும் மனிதநேயம் என்ற மையத்தின் நிறுவனரும், தலைவருமாக உள்ளார். இந்த அமைப்பு இந்திய குடிசார் பணிகளுக்கான நடுவண் தேர்வாணைய தேர்வுகள், தமிழ்நாடு தேர்வாணையத் தேர்வுகள் ஆகியவற்றிற்கு பயிற்சி அளிக்கிறது. தமிழ்நாடு சட்டமன்ற 2011 தேர்தல்களில் அதிமுக சார்பில்   கொளத்தூர் தொகுதியில், முன்னாள் துணை முதல் அமைச்சரும் திமுகவின்  வேட்பாளருமான மு.க.ஸ்டாலினிடம்   தோல்வி அடைந்தார். அதனைத் தொடர்ந்து 2011ஆம் ஆண்டின் உள்ளாட்சி தேர்தல்களில் சென்னை மாநகராட்சி  முதல் அதிமுக மேயர் என்ற பெருமை பெற்றுள்ளார்.

மேற்கோள்கள்

வெளியிணைப்புகள் 
http://www.saidaiduraisamysmanidhaneyam.com/
 http://www.saidais.com/
 http://savukku.net/home1/1726-2012-12-27-05-06-06.html 

1951 பிறப்புகள்
வாழும் நபர்கள்
சென்னை நகரத்தந்தைகள்
1952 பிறப்புகள்
ஊர் பெயரால் அறியப்படும் மக்கள்
எரிக் குரொக்போர்ட்

எரிக் குரொக்போர்ட் (Eric Crockford, பிறப்பு: அக்டோபர் 13 1888 , இறப்பு: சனவரி 17 1958),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1888 பிறப்புகள்
1958 இறப்புகள்
வார்விக்சையர் துடுப்பாட்டக்காரர்கள்
நூலகர்

நூலகர் (librarian)  என்பவர் நூலகமும் தகவல் அறிவியலும் துறையில் பயிற்சி பெற்ற தகவல் நிபுணர் ஆவார். 
பழமையாக நூலகர் என்பவர் ஒரு நூலகத்தில் நூல்களை கையாளும் செயற்பாட்டை மேற்கொள்பவராவார் ஆனால் நவீன நூலகர் பல்வேறுபட்ட தகவல் வளங்களை கையாளும் பணியை மேற்கொண்டு தகவல் விஞ்ஞானியாக செயற்படுகின்றார். பணியாற்றும் நூலகங்களின் வகைகளுக்கு ஏற்ப அங்கு பணிபுரியும் நூலகரின் வகையும் மாற்றமடையும்.

  நூலகங்களுக்கு வரும் வாசகர்கள் எண்ணிக்கை குறைந்து வரும் வேளையில் நூலகர் என்பவர் தனது தனித்தன்மையால் நூலக விழிப்புணர்வு நிகழ்ச்சிகளுக்கோ அல்லது வளர்ச்சி பணியில் நாட்டம் கொண்ட வாசகர் வட்டத்தலைவரை தேர்ந்தெடுத்து நூலகத்தின் பயன்களை பொது மக்கள் மாணவர்கள் தெரிந்து கொள்ள வைத்து நூலகத்தின் வளர்ச்சியில் பஙகளிக்க செய்ய வேண்டும்..

நூலகத்தந்தை சீயாழி இராமாமிர்த அரங்கநாதன் அய்யா அவர்களின் கூற்றுப்படி நூலகத்திற்கு வரும் வாசகர்களை நூல்கள் தேடும் நேரத்தை மிச்சபடுத்தவும் (காலம் கருதுக) ,நூலகத்தில் இருக்கும் நூலுக்கு ஓரு ஆள்,ஆளுக்கு ஓரு நூல் மற்றும் நூலக பணிகள் மக்களை சென்றடைய நூலகம் வளரும்..என அவர் வகுத்த ஐந்து விதிகளை ஒரு நூலகர் பின்பற்றி பணி செய்தாலே நூலகர்,நூலகங்கள் தன்னிறைவு பெறும்

நூலகருக்கான படிப்புகள்

இந்தியாவில் நூலகர் பணியிடங்களுக்கு உதவக் கூடிய வகையில் சில பல்கலைக்கழகங்கள் நூலகம் மற்றும் தகவல் அறிவியல் பாடங்களில் இளங்கலை, முதுகலை, ஆய்வியல் நிறைஞர் மற்றும் முனைவர் பட்டப்படிப்புகளைக் கொண்டுள்ளன. சில பல்கலைக்கழகங்களில் இதற்கான சான்றிதழ் பயிற்சியும் உள்ளன. இளங்கலை பட்டப்படிப்புக்கு ஏதாவது பட்டப்படிப்பும், முதுகலைப் படிப்புக்கு இளங்கலை நூலக அறிவியல் பட்டமும், ஆய்வியல் நிறைஞர் மற்றும் முனைவர் பட்டப்படிப்புகளுக்கு இளங்கலை நூலக அறிவியல் பட்டமும் கல்வித் தகுதியாக உள்ளன. சான்றிதழ் படிப்புகளுக்கு மேல்நிலைக் கல்வி (+2) அல்லது அதற்கு இணையான கல்வித்தகுதி பெற்றிருக்க வேண்டும்.

இந்தியாவில் நூலகவியல் படிப்பை வழங்கும் கல்வி நிலையங்கள்

தமிழ்நாடு 
 மதுரை காமராஜர் பல்கலைக்கழகம் 
 அழகப்பா பல்கலைக்கழகம் 
 சென்னை பல்கலைக்கழகம் 
 அண்ணாமலை பல்கலைக்கழகம்
 பிஷப் ஹீபர் கல்லூரி, திருச்சிராப்பள்ளி
 சதக்கத்துல்லாஹ் அப்பா கல்லூரி, பாளையங்கோட்டை 

நூலகவியல்
தொழில்கள்
விளங்கில்

விளங்கில் என்னும் ஊர் சங்ககாலத்தில் அரபிக்கடல் ஓரத்தில் இருந்தது.  

இங்குள்ள கடற்கரையின் மணலில் இப்பி முத்துகள் நெற்கதிர் மணி போலக் கண்ணைப் பறிக்குமாம். இவ்வூரிலிருந்த மாடிகளில் மகளிர் தெற்றி விளையாட்டு விளையாடி மகிழ்வார்களாம். 

சேரர் ஆட்சிக்குக் கட்டுப்படாமல் இருந்த இந்த ஊரைச் சேரமான் மாந்தரஞ்சேரல் இரும்பொறை சூறையாடித் தன் நாட்டுடன் சேர்த்துக்கொண்டான். 

விளங்கில் அரசன் கடலன். இவன் ஒரு சிறந்த கொடையாளி. இவன் ஒரு போரில் தன்னை வேற்படையுடனும், யானைப்படையுடனும் தாக்கிய பகைவரை முறியடித்திருக்கிறான். கடலன் ஆட்சிக்காலத்தில் விளங்கில் கண்ணைப்போல் அழகுடன் திகழ்ந்தது.

மேற்கோள்கள்

சங்க கால ஊர்கள்
சங்ககால அகநாடுகள்
சேரர் போர்கள்
ஐடான் கிராலி

ஐடான் கிராலி (Aidan Crawley, பிறப்பு: ஏப்ரல் 10 1908 , இறப்பு: நவம்பர் 3 1993),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1908 பிறப்புகள்
1993 இறப்புகள்
கென்ட் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்
பகிங்ஹாம்சையர் துடுப்பாட்டக்காரர்கள்
ஆக்சுபோர்டு பல்கலைக்கழகத் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
மீரா (கவிஞர்)

மீரா (Meera (poet)) இந்தியாவின் தமிழ்நாடு மாநிலத்தைச் சேர்ந்த ஒரு கவிஞராவார். மீராவின் இயற்பெயர் மீ. இராசேந்திரன் என்பதாகும். 1938 ஆம் ஆண்டு அக்டோபர் மாதம் 10 ஆம் தேதியன்று மீனாட்சிசுந்தரம் - இலட்சுமி அம்மாள் இணையருக்கு மகனாக இவர் பிறந்தார். சிவகங்கையில் பிறந்து வளர்ந்து, பள்ளிப் படிப்பு முதல் கல்லூரி படிப்பு வரை படித்து முடித்தார். மதுரை தியாகராசர் கல்லூரியில் தமிழ் முதுகலை பட்டம் படித்தார். தான் படித்த கல்லூரியான மன்னர்துரைசிங்கம் கல்லூரியிலேயே தமிழ்பேராசிரியராக வேலைக்குச் சேர்ந்தார். மகாகவி பாரதியாருக்கு நூற்றாண்டு விழா சிவகங்கையில் பத்துநாள்கள் கொண்டாடினார். தமிழ்ப் புதுக்கவிஞரான இவர் அன்னம் - அகரம் பதிப்பகத்தை நிறுவி நடத்தினார். ஒரு  பதிப்பாளராகவும், இலக்கிய இயக்கமாக தன் பதிப்பகத்தை நடத்தியவர் என்பதற்காகவும்  நினைவுகூரப்படுகிறார்.

மீராவின் நூல்கள் 2008 ஆம் ஆண்டு தமிழக அரசால் நாட்டுடைமையாக்கப்பட்டு தமிழ் இணையக் கல்விக்கழகத்தில் சேர்க்கப்பட்டுள்ளன.

குடும்ப வாழ்க்கை 
இரா. சுசீலா என்ற பெண்ணை செப்டெம்பர் 10, 1964 ஆம் ஆண்டு செப்டம்பர் மாதம் 10 ஆம் தேதியன்று திருமனம் செய்து கொண்டார். தம்பதியருக்கு கண்மணி செல்மா, சுடர், கதிர் என மூன்று குழந்தைகள் உள்ளனர்.

பொது வாழ்க்கை
மீரா கல்லூரிப் படிப்பின்போது இந்தி எதிர்ப்புப் போராட்டத்தில் கலந்துகொண்டார். திராவிட இயக்க ஆதரவாளராக இருந்தார். திராவிட இயக்க இதழ்களில் கவிதைகள் எழுதினார். பின்னர் வானம்பாடி இயக்கம் வழியாக இடதுசாரி அரசியல் ஈடுபாடு கொண்டார். இடதுசாரி தொழிற்சங்கமான மூட்டாவில் தீவிரமாகப் பணியாற்றினார். இறுதிவரை மார்க்சிய பொதுவுடைமைக் கட்சியின்  ஆதரவாளராகச் செயல்பட்டார்.

பதிப்பக வாழ்க்கை
மீரா அன்னம் பதிப்பகத்தை 1974 ஆம் ஆண்டில் தொடங்கினார். அபி எழுதிய மௌனத்தின் நாவுகள் என்னும் கவிதைநூலை முதல்நூலாக வெளியிட்டார். பின்னர் இணை பதிப்பகமாக அகரம் பதிப்பகத்தை தொடங்கினார். கி. ராஜநாராயணன், வண்ணதாசன், அப்துல் ரகுமான் போன்றவர்கள் படைப்புகளை வெளியிட்டார். இளம்படைப்பாளிகளையும் அறிமுகம் செய்தார். கவிதை நூல்களை தொடர்ந்து வெளியிட்டார். சுப்ரபாரதி மணியன், ஜெயமோகன், கோணங்கி, எஸ். ராமகிருஷ்ணன், சோ. தர்மன் போன்ற எழுத்தாளர்கள் இவரால் அறிமுகம் செய்யப்பட்டவர்கள் என்பது குறிப்பிடத்தக்கதாகும்.

மறைவு
மீரா செப்டெம்பர் 1, 2002 ஆம் ஆண்டு செப்டம்பர் மாதம் முதல் தேதியன்று மீ. இராசேந்திரன் என்கின்ற மீரா காலமானார்.

விருதுகள் 
தமிழ் வளர்ச்சிக் கழகப் பரிசு
பாவேந்தர் விருது
சிற்பி இலக்கிய விருது
தமிழ்ச் சான்றோர் பேரவை விருது

படைப்புகள்

திறனாய்வு 
 மண்ணியல் சிறுதேர்-ஒருமதிப்பீடு

கவிதை 
 மீ.இராசேந்திரன் கவிதைகள் 
 மூன்றும் ஆறும்
 மன்னர் நினைவில்
 கனவுகள்+கற்பனைகள்= காகிதங்கள்
 ஊசிகள் 
 கோடையும் வசந்தமும்
 குக்கூ

கட்டுரைகள் 
 வா இந்தப் பக்கம்
 எதிர்காலத் தமிழ்க்கவிதை
 மீரா கட்டுரைகள்

முன்னுரைகள்  
 முகவரிகள்

கலந்துரையாடல் 
 கவிதை ஒரு கலந்துரையாடல் - மீராவும் பாலாவும்

தொகுத்தவை 
 தேன்சுவை (மீரா, அப்துல்ரகுமான் உள்ளிட்டவர்களின் மரபுக் கவிதைகள்) 
 பாரதியம் (கவிதைகள்)
 பாரதியம் (கட்டுரைகள்)
சுயம்வரம் (கதை, கட்டுரை, கவிதை ஆகியவற்றின் கதம்பம்)

நடத்திய இதழ்கள் 
 அன்னம் விடு தூது
 கவி

மேற்கோள்கள்

தமிழகக் கவிஞர்கள்
1938 பிறப்புகள்
நாட்டுடைமை நூல்களின் ஆசிரியர்கள்
சிவகங்கை மாவட்ட நபர்கள்
2002 இறப்புகள்
சார்ல்ஸ் கோப்பிங்கர்

சார்ல்ஸ் கோப்பிங்கர் (Charles Coppinger, பிறப்பு: ஏப்ரல் 10 1851, இறப்பு: ஆகத்து 1 1877),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒரு முதல்தர துடுப்பாட்டப் போட்டியில் கலந்து கொண்டுள்ளார். 1870 இல் இவர் முதல்தரத் துடுப்பாட்டப் போட்டியில் பங்குகொண்டார்.

மேற்கோள்கள்

வெளி இணைப்பு

சார்ல்ஸ் கோப்பிங்கர் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.

இங்கிலாந்துத் துடுப்பாட்டக்காரர்கள்
1851 பிறப்புகள்
1877 இறப்புகள்
கென்ட் துடுப்பாட்டக்காரர்கள்
ஆஷ்லி கோவான்

ஆஷ்லி கோவான் (Ashley Cowan , பிறப்பு: மே 7 1975) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஏ-தர துடுப்பாட்டப் போட்டிகளில் கலந்து கொண்டுள்ளார். 1995 - 2005 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு

இங்கிலாந்துத் துடுப்பாட்டக்காரர்கள்
1975 பிறப்புகள்
எஸ்செக்ஸ் துடுப்பாட்டக்காரர்கள்
வாழும் நபர்கள்
கூகுள் ஆட்சென்ஸ்

கூகுள் ஆட்சென்ஸ் (Google Adsense) என்பது கூகுள் நிறுவனத்தால் நடத்தப்படும் ஒரு இணைய விளம்பர வருவாய் ஈட்டு அமைப்பாகும். இதன் மூலம் இணையங்கள் தங்கள் இணைய பக்கங்களில் கூகுள் விளம்பரங்களைக் காட்டி வருமானம் ஈட்ட முடியும். விளம்பரங்களை  நிர்வகிப்பது, வரிசைபடுதுவது, பராமரிப்பது எல்லாம் கூகுள்.

மேற்கோள்கள்

இணையமுறை சந்தைப்படுத்தல்
அன்ட்ரூ கோரன்

அன்ட்ரூ கோரன் (Andrew Corran, 25 நவம்பர் 1936 – 27 அக்டோபர் 2024) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 132 முதல்தர துடுப்பாட்டப் போட்டிகளிலும், மூன்று ஏ-தர துடுப்பாட்டப் போட்டிகளிலும் கலந்து கொண்டுள்ளார். 1958-1965 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
அன்ட்ரூ கோரன் - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 23 2011.

இங்கிலாந்துத் துடுப்பாட்டக்காரர்கள்
1936 பிறப்புகள்
2024 இறப்புகள்
ஆக்சுபோர்டு பல்கலைக்கழகத் துடுப்பாட்டக்காரர்கள்
ஜென்டில்மென் துடுப்பாட்டக்காரர்கள்
அலை இயக்கம்

அலை இயக்கம் என்பது ஊடகத்தின் வழியே ஆற்றல் பரவுதலின் ஒரு முறையாகும். ஊடகத்தில் உள்ள துகள்கள், அவற்றின் சமநிலைப் புள்ளிகளைப் பொருத்து சீரலைவு இயக்கத்திற்கு உட்படுவதால், ஒரு துகளிலிருந்து மற்றொரு துகளுக்கு, ஆற்றல் மாற்றப்படுகிறது.

வகைகள் 
அலைகள் அதன் பண்புகளைப் பொருத்து மூன்று வகைப்படும். அவை:

 இயந்திரவியல் அலைகள்
 மின்காந்த அலைகள்
 பருப்பொருள் அலைகள்

மேற்கோள்கள்

குவாண்டம் இயங்கியல்
அலை இயக்கவியல்
அலைகள்
கிறிஸ்டினா ஃபெர்னாண்டஸ் தெ கிர்ச்னர்

கிறிஸ்டினா எலிசபெத் ஃபெர்னாண்டஸ் தெ கிர்ச்னர்  (Cristina Elisabet Fernández de Kirchner, ; பிறப்பு  பெப்ரவரி 19, 1953), பொதுவாக   கிறிஸ்டினா ஃபெர்னாண்டஸ் அல்லது கிறிஸ்டினா கிர்ச்னர் (அல்லது எளிமையாக கிறிஸ்டினா) எனவும் அறியப்படுபவர், அர்ச்சென்டினாவை ச் சேர்ந்த அரசியல்வாதியும் 2007 முதல் 2015 வரை அர்சென்டினாவின் குடியரசுத்தலைவராக பதவி வகித்தவரும் ஆவார். இவர் மறைந்த முன்னாள் குடியரசுத்தலைவர் நெசுடர் கிர்ச்னரின்  மனைவி ஆவார். அர்ச்சென்டினாவின் மக்களால் தேர்ந்தெடுக்கப்பட்ட முதல் பெண்  குடியரசுத் தலைவராகவும் (1974-76 ஆண்டுகளில் பதவியேற்ற இசபெல் மார்ட்டினெசு  தெ பெரோனை அடுத்து) அனைத்து வகைகளிலும் இரண்டாவது பெண் குடியரசுத்தலைவராகவும் பொறுப்பேற்ற பெருமை கொண்டவர். ஜஸ்டிசியலிஸ்ட் கட்சியின் சார்பில் அர்ச்சென்டினாவின் துணைவர் மன்றத்திலும் (Argentine Chamber of Deputies) மூன்று முறை மாநில செனடராகவும்  இருந்துள்ளார்.

மேற்கோள்கள்

வெளியிணைப்புகள்

 Cristina Fernandez on Honduras Coup
 Office of the President 
 Official site of Cristina Fernández de Kirchner
 Senate of the Argentine Republic website 
 Extensive biography by CIDOB Foundation 

1953 பிறப்புகள்
அர்கெந்தீன அரசியல்வாதிகள்
பெண் அரசியல்வாதிகள்
வாழும் நபர்கள்
தென்னமெரிக்க அரசுத்தலைவர்கள்
பெண் தொழிலதிபர்கள்
பெண் அரசுத் தலைவர்கள்
உச்சிதனை முகர்ந்தால் (திரைப்படம்)

உச்சிதனை முகர்ந்தால் 2011ல்  வெளிவந்த ஒரு தமிழ்த் திரைப்படம் ஆகும். இதன் இயக்குநர் புகழேந்தி தங்கராஜ். சூலை 31, 2011 ஆம் திகதியன்று, லண்டனில் இதன் இசை வெளியீடு நடந்தது. 2011 தீபாவளியன்று லண்டனில் வெளியானது. 16 திசம்பர் 2011இல் திரைப்படம் இந்தியாவில் வெளியானது.

கதைக் களம்
மட்டக்களப்பு இளம்பெண் புனிதவதிக்கும்  பெண் போராளிகளுக்கும் இடையிலான நட்பும் பாசமும் சித்தரிக்கப்பட்டுள்ளது. புனிதவதியின் வாழ்க்கை, 2009 மார்ச் முதல் தேதி எப்படி சிதைந்து போகிறது என்பதை சொல்கிறது உச்சிதனை முகர்ந்தால்.

இசை
இப்படத்திற்கு டி. இமான் இசையமைத்தார்.

விருதுகள் 
 சிறந்த திரைப்படத்துக்கான தமிழக அரசின் திரைப்பட விருது ( மூன்றாம் பரிசு)

மேற்கோள்கள்

2011 தமிழ்த் திரைப்படங்கள்
இந்தியத் தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
சத்யராஜ் நடித்த திரைப்படங்கள்
நாசர் நடித்த தமிழ்த் திரைப்படங்கள்
கா. பூ. முனுசாமி

காவேரிப்பட்டினம் பூங்காவனம் முனுசாமி என்னும் கே. பி. முனுசாமி (பிறப்பு: சூன் 7, 1952) ஒரு தமிழ்நாட்டு அரசியல்வாதி. இவர் அனைத்திந்திய அண்ணா திராவிட முன்னேற்றக் கழகத்தின் துணை பொதுச்செயலாளர் ஆவார். இவர் அதிமுக துணை ஒருங்கிணைப்பாளராகவும் இருந்துள்ளார். 1980 இல் காவேரிப்பட்டணம் பேரூர் அ.தி.மு.க செயலாளராக இருந்த இவர், மாவட்ட செயலாளர் என பல பதவிகளை வகித்தவர். கிருஷ்ணகிரி மக்களவைத் தொகுதி உறுப்பினராகவும் ஒரு முறை தேர்ந்தெடுக்கப்பட்டவர். 1991, 2001 ஆண்டுகளில் காவேரிப்பட்டினம் தொகுதியில் இருந்தும், 2011 இல்கிருட்டிணகிரி  தொகுதியில் இருந்து தேர்ந்தெடுக்கப்பட்டு தமிழ்நாடு அமைச்சரவையில் நகராட்சி நிருவாகம் மற்றும் ஊரக வளர்ச்சித் துறை அமைச்சராக பணியாற்றி வந்த நிலையில் . 2014-இல் அமைச்சரவையில் இருந்து நீக்கப்பட்டார்.

2021 ஆம் ஆண்டில் நடைபெற்ற சட்டமன்றத் தேர்தலில் அதிமுக சார்பில் வேப்பனபள்ளி தொகுதியிலிருந்து வெற்றி பெற்று தமிழ்நாடு சட்டமன்ற உறுப்பினரானார். எனவே, தான் 03 ஏப்ரல் 2020 முதல் வகித்த மாநிலங்களவை உறுப்பினர் பதவியிலிருந்து 10 மே 2021 அன்று விலகினார்.

மேற்கோள்கள் 

1952 பிறப்புகள்
தமிழக முன்னாள் அமைச்சர்கள்
கிருட்டிணகிரி மாவட்ட நபர்கள்
12வது மக்களவை உறுப்பினர்கள்
வாழும் நபர்கள்
இருபதாம் நூற்றாண்டு இந்திய அரசியல்வாதிகள்
16 ஆவது தமிழ்நாடு சட்டமன்ற உறுப்பினர்கள்
மாநிலங்களவை உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
திங்களூர் கைலாசநாதர் கோயில்

நவகிரகத் தலங்களுள் சந்திரன் தலம் திங்களூர் ஆகும். தமிழ் நாட்டில் தஞ்சாவூர் மாவட்டத்தில் திருவையாற்றில் இருந்து சுமார் 3  கி.மீ.தொலைவிலும் கும்பகோணத்தில் இருந்து சுமார் 33 கி.மீ.தொலைவிலும் இத்தலம் அமைந்துள்ளது. இது ஒரு தேவார வைப்புத்தலமாகும்.

தல வரலாறு
தேவர்களும் அசுரர்களும் அமிர்தத்தைப் பெற வேண்டி திருப்பாற்கடலைக் கடைந்தார்கள்.மந்திர மலையை மத்தாகவும் வாசுகி எனும் பாம்பைக் கயிறாகவும் கொண்டு அவர்கள் பாற்கடலைக் கடைந்தபோது,ஆலகால விஷம் வெளிப்பட்டது.அசுரர்கள் வாசுகியின் தலைப்பக்கத்திலும் தேவர்கள் வால் பக்கத்திலும் நின்றுகொண்டு இருந்தனர்.தேவர்களைக் காப்பாற்றுவதற்காக இறைவன் அந்த விஷத்தை தானே அருந்தினார்.ஆனாலும் நஞ்சின் தாக்கத்தினால் தேவர்கள் மயக்கம் அடைந்துவிட்டனர்.அப்போது அமிர்தத்துடன் எழுந்து வந்த சந்திரன், தேவர்களின் மயக்கத்தைத் தெளிவித்தான்.

அப்பூதி அடிகள்
இத்தலம் அப்பூதி அடிகள் நாயனார் அவதாரத் தலம்.அப்பூதி அடிகள் நாயனார், திருநாவுக்கரசரின் பெயரில் தண்ணீர்ப் பந்தல் வைத்து நடத்திய தலமிது.

திங்களூரில் அப்பூதி அடிகள் என்ற சிவனடியார் வாழ்ந்து வந்தார். இவர் திருநாவுக்கரசரிடம் கொண்டிருந்த அன்பின் மிகுதியால், அவர் பெயரில் பல நற்பணிகளைச் செய்து வந்தார். ஒருமுறை திங்களூருக்கு எழுந்தருளிய திருநாவுக்கரசர், அப்பூதி அடிகளின் இல்லத்துக்கு வருகை புரிந்தார். திருநாவுக்கரசர் தமது இல்லத்தில் உணவருந்த வேண்டும், என்ற அப்பூதி அடிகளின் வேண்டுகோளை திருநாவுக்கரசர் ஏற்றுக் கொண்டார்.அதற்காகத் தோட்டத்தில் சென்று வாழை இலை பறித்து வருமாறு அப்பூதி அடிகள் சிறுவனான தமது மகனை அனுப்பி வைத்தார்.ஆனால் வாழைத்தோப்பில் பாம்பு கடித்து சிறுவன் இறந்து விட்டான். தமது துயரத்தைத் திருநாவுக்கரசரிடம் காட்ட விரும்பாத அப்பூதி, பிணத்தைத் துணியால் மூடி வைத்துவிட்டு திருநாவுக்கரசருக்கு உணவு பரிமாறினார்.ஆனால் நிலைமையை உணர்ந்துகொண்ட திருநாவுக்கரசர் சிறுவனின் பிணத்தைக் கோவிலுக்கு எடுத்துச் சென்று இறைவன் முன் கிடத்தி இறைவனை மனமுருகப் பாடினார். சிறுவன் உயிர் பெற்று எழுந்தான். திருநாவுக்கரசர் பாடிய பாடல்கள் பத்தும் "விடம் தீர்த்த திருப்பதிகம்" என்றழைக்கப் படுகின்றன.

விவரம்
புரட்டாசி மற்றும் பங்குனி மாதங்களில் சந்திரனின் கிரகணங்கள் இறைவன் சிலை மீது விழுமாறு அமைக்கப்பட்டு இருப்பது இக்கோவிலின் சிறப்பம்சம் ஆகும்.

இறைவன்: கைலாசநாதர்
இறைவி : பெரியநாயகி
சந்திரன் தென்கிழக்கு திசை நோக்கி இருக்கிறார்.
சந்திரனின் நிறம் : வெண்மை
வச்திரம்: வெள்ளைத்துணி
தான்யம்; நெல்
உணவு: தயிர் சாதம்
மலர்: வெள்ளை அரளி

வெளி இணைப்புகள் 
 தல வரலாறு 
 விக்கிமேபியாவில் அமைவிடம்

மேற்கோள்கள்

படத்தொகுப்பு

தஞ்சாவூர் மாவட்டத்திலுள்ள சிவன் கோயில்கள்
தேவார வைப்புத் தலங்கள்
நாயன்மார் அவதாரத் தலங்கள்
தமிழ்நாட்டில் உள்ள நவக்கிரகக் கோயில்கள்
சூரியனார் கோவில்

சூரியனார் கோயில் (Suryanar Koyil) தமிழ்நாட்டில் தஞ்சாவூர் மாவட்டம், திருவிடைமருதூர் வட்டம், ஆடுதுறை அருகே அமைந்துள்ளது. கும்பகோணத்துக்கு கிழக்கே கும்பகோணம்-பூம்புகார் சாலையில் சூரியனார் கோயில் அமைந்துள்ளது. ஆடுதுறை இரயில் நிலையத்தில் இறங்கி அணைக்கரை செல்லும் பேருந்தில் ஏறி இக்கோவிலை அடையலாம். திருமங்கலக்குடி காளியம்மன் கோயில் பேருந்து நிறுத்தத்தில் இறங்கி சற்றுத் தொலைவு நடந்து கோயிலை அடையலாம். இந்த கோயில் ஒன்பது நவக்கிரகக் கோயில்களில் முதன்மையானதாகும்.

வரலாறு
கோயிலில் கண்டெடுக்கப்பட்ட கல்வெட்டிலிருந்து இக்கோயில் முதலாம் குலோத்துங்க சோழனின் ஆட்சிக்காலத்தில் கட்டப்பட்டது என தெரிய வருகிறது (பொ.ஊ. 1060–1118).

கட்டிடக்கலை
சூரியனார் கோயில் தலம் கும்பகோணத்திற்கு கிழக்கே அமையப் பெற்றுள்ளது கும்பகோணம் - மயிலாடுதுறை சாலைக்கும் ஆடுதுறைக்கும் இடையே 2 கி.மீ. (1.2 மைல்கள்) தூரம் உள்ளது. திருபனந்தாள் மற்றும் கீழ் அணைக்கட்டிலிருந்து நேரடி சாலை வசதி உள்ளது. இக்கோயில் நான்கு பிரகாரங்களுடன் கூடிய சுற்று சுவருடன் நடுவே ராஜகோபுரத்துடன் எழும்பியுள்ளது.

விபரங்கள்
இறைவன்: சூரிய தேவன்
தல விருட்சம்: எருக்கு 
நிறம்: சிவப்பு
வச்திரம்: சிவப்பு துணி
மலர்: தாமரை, எருக்கு
இரத்தினம்: மாணிக்கம்
தான்யம்: கோதுமை
வாகனம்: ஏழு குதிரைகள் பூட்டிய ஒரு தேர்
உணவு: பொங்கல் (உணவு), ரவை, கோதுமை

இதனையும் காண்க
 கொனார்க் சூரியன் கோயில், ஒடிசா
 சூரியன் கோயில், குஜராத்
 மார்தாண்ட சூரியன் கோயில், காஷ்மீர்
 அரசவல்லி சூரியன் கோயில், ஸ்ரீகாகுளம், ஆந்திரப் பிரதேசம்

மேற்கோள்கள்

வெளி இணைப்புகள் 
 விக்கிமேப்பியாவில் அமைவிடம்
 சூரியனார் திருக்கோயில் தினமலர்
சூரியனார் திருக்கோவில் திருமங்கலக்குடி - ஆன்மீகம்

சூரியக் கோயில்கள்
தஞ்சாவூர் மாவட்டத்திலுள்ள இந்துக் கோயில்கள்
தமிழ்நாட்டில் உள்ள நவக்கிரகக் கோயில்கள்
எண்மிய ஆயிரவாண்டு பதிப்புரிமைச் சட்டம்

தடித்த எழுத்துக்கள்'எண்மிய ஆயிரவாண்டு பதிப்புரிமைச் சட்டம்  (Digital Millennium Copyright Act, DMCA) என்பது உலக அறிவுசார் சொத்து நிறுவனம் (WIPO) 1996 ஆம் ஆண்டில் நிறைவேற்றிய இரு உடன்படிக்கைகளை செயலாக்கும் வண்ணம் கொண்டுவரப்பட்ட ஓர் ஐக்கிய அமெரிக்க பதிப்புரிமைச் சட்டமாகும். இந்தச் சட்டம் பதிப்புரிமை பெற்ற ஆக்கங்களுக்கான அணுக்கத்தைக் கட்டுப்படுத்தும் ( எண்மிய உரிமங்கள் மேலாண்மை அல்லது DRM என பொதுவாக அறியப்படும்) முறைமைகளை மீற வகைசெய்யும் தொழில்நுட்பம், கருவிகள்  மற்றும் சேவைகளை உருவாக்குதலையும் பரப்புதலையும் குற்றமாக  ஆக்குகிறது.  பதிப்புரிமை மீறப்பட்டிருக்காவிடினும்  அதற்கு வழிவகை செய்தலே குற்றமாகும்.  தவிர இணைய வழி பதிப்புரிமை மீறல்களுக்கான தண்டனையையும் கூட்டியுள்ளது.

அக்டோபர் 12, 1998 ஆம் ஆண்டு அமெரிக்காவின் மேலவையில் எதிர்ப்புகள் எதுமின்றி நிறைவேற்றப்பட்டு 1998ஆம் ஆண்டின் அக்டோபர் 28 அன்று குடியரசுத் தலைவர் பில் கிளின்டனால் சட்டமாக்கப்பட்டது.  இந்தச் சட்டம் ஐக்கிய அமெரிக்காவின் பதிப்புரிமைச் சட்டங்களின் தொகுப்பான 17வது ஐக்கிய அமெரிக்க சட்டத்தொகுப்பை திருத்தி பதிப்புரிமையின் வீச்சை விரிவாக்கியபோதிலும் தமது பயனர்களின் பதிப்புரிமை மீறல்களுக்கு இணைய சேவை வழங்குனர்களுக்கான பொறுப்பைக் குறைத்தது.

ஐரோப்பிய ஒன்றியம் இதனையொத்த சட்டமியற்ற மே 22, 2001 அன்று ஐரோப்பிய ஒன்றிய பதிப்புரிமை வழிகாட்டல்''' (EUCD) ஒன்றை வெளியிட்டுள்ளது. இதன்படி ஒன்றிய உறுப்பினர் நாடுகள் சட்டமியற்றும்.

மேற்கோள்கள்

வெளியிணைப்புகள்
 U.S. Copyright Office summary of the DMCA (PDF format)
 Title 17 of the U.S. Code, Cornell Law School
 Cybertelecom's DMCA information and background material
 A citizen's guide to the DMCA
 ChillingEffects.org, a clearinghouse of DMCA 512 notices and cease and desist letters
 Info on Dealing with Digital Copyrights Infringement including filing DMCA Notices 
 Interview of Marcia Hoffman from the EFF on Lenz v. Universal DMCA lawsuit
 Seth Finkelstein, How To Win (DMCA) Exemptions And Influence Policy''.
 The Electronic Frontier Foundation (EFF) page on the DMCA
 Unintended Consequences: Ten Years under the DMCA - EFF
 Media Copyrights Law 

ஐக்கிய அமெரிக்காவில் சட்டம்
கணினியும் சமூகமும்
அறிவுசார் சொத்துரிமை
நாகை முரளிதரன்

நாகை ஆர். முரளிதரன் தமிழ்நாட்டைச் சேர்ந்த கருநாடக இசைக் கலைஞர் ஆவார். இவர் ஆரம்பகால இசைப் பயிற்சியை கோமளவல்லியிடமிருந்து தனது 7 ஆவது வயதில் பெற ஆரம்பித்தார். தொடர்ந்து தனது வயலின் இசைப்பயிற்சியை ஆர். எஸ். கோபாலகிருஷ்ணனிடமிருந்து பெற்றார். மேடைகளில் 40 ஆண்டுகளுக்கும் மேலாக வயலின் வாசித்து வரும் இவர், பாடகர்கள் மறைந்த செம்மங்குடி ஸ்ரீனிவாச ஐயர் முதல் இன்றைய டி. எம். கிருஷ்ணா வரை அவர்களின் கச்சேரிகளில் பக்கவாத்தியமாக வயலின் வாசித்திருக்கிறார்.

விருதுகளும் சிறப்புகளும் 
 கலைமாமணி, 2003;  வழங்கியது: தமிழக அரசு 
 சங்கீத நாடக அகாதமி விருது, 2010 
 மகாராஜபுரம் சந்தானம் நினைவு விருது; வழங்கியது: மகாராஜபுரம் சந்தானம் அறக்கட்டளை

மேற்கோள்கள்

வெளியிணைப்புகள்
http://www.thehindu.com/todays-paper/tp-features/tp-fridayreview/winning-notes/article2303396.ece
http://www.thehindu.com/features/friday-review/music/blessed-with-a-velvety-voice/article1464535.ece
http://www.thehindu.com/todays-paper/tp-features/tp-fridayreview/music-so-soothing/article4079058.ece
http://www.thehindu.com/features/friday-review/music/at-a-lively-pace/article4222025.ece
http://www.hindu.com/ms/2006/12/27/stories/2006122700070200.htm
http://www.thehindu.com/features/friday-review/music/gratifying-experience-for-the-rasikas/article4170830.ece
http://www.thehindu.com/features/friday-review/music/intriguing-resemblance/article1696214.ece
http://www.thehindu.com/news/cities/Tiruchirapalli/nadhadweepa-kalanidhi-title-conferred-on-mridangam-exponent/article3665297.ece
http://www.youtube.com/watch?v=2_C2Y-OEBk4

கருநாடக இசை வயலின் கலைஞர்கள்
வாழும் நபர்கள்
கலைமாமணி விருது பெற்றவர்கள்
சங்கீத நாடக அகாதமி விருது பெற்றவர்கள்
1958 பிறப்புகள்
ஊர் பெயரால் அறியப்படும் மக்கள்
ஏ. இ. ஜே. காலின்ஸ்

ஏ. இ. ஜே. காலின்ஸ்  ( A. E. J. Collins, பிறப்பு: ஆகத்து 18 1885, இறப்பு: நவம்பர் 11 1914),  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் முதல்தர துடுப்பாட்டப் போட்டிகளில் கலந்து கொண்டுள்ளார்.

மேற்கோள்கள்

இங்கிலாந்துத் துடுப்பாட்டக்காரர்கள்
1885 பிறப்புகள்
1914 இறப்புகள்
அன்ட்ரூ காலின்ஸ்

அன்ட்ரூ காலின்ஸ் ( Andrew Collins ), பிறப்பு: சூலை 24 1972, இறப்பு: திசம்பர் 25 1999) என்பவர்  இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு ஏ-தர துடுப்பாட்டப் போட்டிகளில் கலந்து கொண்டுள்ளார். 1999 ஆண்டுகளில், ஏ-தர துடுப்பாட்டப் போட்டிகளில் பங்குகொண்டார்.

மேற்கோள்கள்

வெளி இணைப்பு
அன்ட்ரூ காலின்ஸ் - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.

இங்கிலாந்துத் துடுப்பாட்டக்காரர்கள்
1972 பிறப்புகள்
1999 இறப்புகள்
ஹியர்போர்ட்சையர் துடுப்பாட்டக்காரர்கள்
பெர்க்சையர் துடுப்பாட்டக்காரர்கள்
வில்ட்சையர் துடுப்பாட்டக்காரர்கள்
அர்ச்சனா (நடிகை)

அர்ச்சனா (Archana)  இந்தியாவைச் சேர்ந்த ஒரு திரைப்பட நடிகையாவார். குச்சிப்புடி மற்றும் கதக் நடனங்களை கற்றவர் என்ற சிறப்பு இவருக்கு உண்டு. சுதா என்பது அர்ச்சனாவின் இயற்பெயராகும்.   
தமிழ், தெலுங்கு, மலையாளம் என மூன்று மொழிகளிலும் அர்ச்சனா திரைப்படங்கள் நடித்துள்ளார். இரண்டு முறை தேசிய திரைப்பட விருதுகளைப் பெற்றுள்ளார்.

2020 ஆம் ஆண்டு நவம்பர் மாதம் முதல் தெலுங்கு தொலைக்காட்சி ஒன்றில் நகைச்சுவை நடிகர் அலி தொகுத்து வழங்கிய அலிதோ சரதாகா என்ற பேச்சு நிகழ்ச்சி தொடர் ஒன்றில் அர்ச்சனா பங்கேற்றார்.

நடித்த தமிழ்த் திரைப்படங்கள் 
 தாய் பொங்கல் (1980)
 துணிவே தோழன் (1980)
 காதல் ஓவியம் (1982)
 வசந்தமே வருக (1983)
 நீங்கள் கேட்டவை ராதா (1984)
 எங்கிருந்தாலும் வாழ்க (1985) 
 ஏமாற்றாதே ஏமாறாதே (1985)
 புயல் கட்டந்த பூமி (1985)
 ரெட்டை வால் குருவி (1987)
 Veedu (1988) சுதா 
 சந்தியா ராகம் (1989)
 வைதேகி வந்தாச்சு (1991)
 பரட்டை என்கிற அழகுசுந்தரம் (2007) மீனாட்சி
 ஒன்பது ரூபாய் நோட்டு (திரைப்படம்) (2007) 
 கேணி (2018) 
 சீதக்காதி (திரைப்படம்) (2018) 
 நம்ம வீட்டுப் பிள்ளை (2019) தேன்மொழி
 அழியாத கோலங்கள் 2 (2019)

பெற்றுள்ள விருதுகள் 
 வீடு படத்திற்காக தேசிய விருது (1988) 
 தாசி எனும் தெலுங்குத் திரைப்படத்திற்காக தேசிய விருது (1989)

மேற்கோள்கள்

வெளியிணைப்புகள் 
 Archana at MSI

தமிழக அரசு திரைப்பட விருது வெற்றியாளர்கள்
20 ஆம் நூற்றாண்டின் இந்திய நடிகைகள்
கன்னடத் திரைப்பட நடிகைகள்
மலையாளத் திரைப்பட நடிகைகள்
தமிழ்த் திரைப்பட நடிகைகள்
தெலுங்குத் திரைப்பட நடிகைகள்
வாழும் நபர்கள்
தென்னிந்திய பிலிம்பேர் விருதுகளை வென்றவர்கள்
தெலுங்கு மக்கள்
விசாகா ஹரி

விசாகா ஹரி இந்தியாவின் சென்னையைச் சேர்ந்த இசைக் கலைஞர். லால்குடி ஜெயராமனின் சீடரான இவர் இறைக் கதை சொல்லுதல் (கதாகாலசேபம்) எனும் பழங்கலையைப் பாவித்து வரும் கலைஞர். இது மட்டுமின்றி விசாகா ஹரி பட்டயக் கணக்கறிஞர் பணியும் ஆற்றி வருகிறார். இவருடைய கணவர் ஹரியும் ஒரு பாகவதக்கதை சொல்லி ஆவார்.

இந்தியாவின் மிகவும் மதிப்பிற்குரிய பெண் கலைஞர்களில் ஏழு பேரில் ஒருவராவார், இவரது குறிப்பிடத்தக்க திறமைக்காக 2012 ஆம் ஆண்டு சங்கீத நாடக அகாதமி விருது, மற்றும் உஸ்தாத் பிஸ்மில்லா கான் யுவ புரஸ்கார் விருது ஆகியவை வழங்கப்பட்டது. இவரது இசை குரு லால்குடி ஜெயராமனின் கைகளிலிருந்து வசந்தசிரேஷ்டாவும், 'வுமன் பார் எக்ஸலன்ஸ்' விருதும் பெற்றுள்ளார்.

ஆரம்ப நாட்கள் 
புகழ்பெற்ற கர்நாடக வயலின் கலைஞரான பத்ம விபூசண் சிறீ லால்குடி ஜெயராமனின் கீழ் விசாகா கர்நாடக இசையைக் கற்றுக்கொண்டார். இவரது ஆன்மீக குரு மற்றும் மாமனார் கிருட்டிண பிரேமி என்பவராவார். இவர் தனது கணவர் ஹரியிடமிருந்து ஹரிகதை கலையை கற்றுக்கொண்டார். அனுபவம் வாய்ந்த ஹரிகதை நிபுணரான இவர் தமிழ், ஆங்கிலம் மற்றும் இந்தி மொழிகளில் சொற்பொழிவுகளை வழங்குகிறார்.

இசை வாழ்க்கை
விசாகா ஹரி 2006 முதல் சென்னை, டிசம்பர் இசை விழாக் காலங்களில் பல சபாக்களில் தனது நிகழ்ச்சிகளை நிகழ்த்தியுள்ளார். விசாகா ஹரி தனது கணவர் ஹரியுடன் (பரணூர் மகாத்மா கிருட்டிண பிரேமியின்  மகன்) இணைந்து இவரது கதாகலாட்சேப நிகழ்ச்சிகளுக்கு கூடுதலாக அவ்வப்போது தனது ஆங்கில இலக்கிய பின்னணியைப் பயன்படுத்துகிறார். இவரது சகோதரர், லால்குடி ஜெயராமனின் சீடரான சாகேதராமன், இந்தியாவின் முன்னணி கர்நாடக இசைக்கலைஞர்களில் ஒருவராவார். அகில இந்திய வானொலியின் கலைஞரான இவர் வெளிநாடுகளில் சொற்பொழிவுகளையும் இசை நிகழ்ச்சிகளையும் வழங்கியுள்ளார்.

விசாகா ஹரி பிரபல நடனக் கலைஞர் பேராசிரியர் சுதாராணி ரகுபதியிடமிருந்து பரதநாட்டியத்தைக் கற்றுக்கொண்டார். திருமதி. விசாகா இராமாயணம், பாகவதம் மற்றும் கந்த புராணம் ஆகியவற்றின் அடிப்படையில் விசாகா பல்வேறு தலைப்புகளில் ஹரிகதையை நிகழ்த்துகிறார். கிருட்டிண பிரேமியின் படைப்புகளிலிருந்தும் இவர் நிகழ்ச்சிகளை நிகழ்த்துகிறார்: சிறீவைஷ்ணவ சம்கிதம்; சிறீபிருந்தாவன மகாத்மியம்; திவ்ய தேச வைபவம்; ஹரிகதா அமிர்தா லகரி; சிறீபக்தபுருச ஸ்தவம்; சதி விஜயம், சதகம் மற்றும் கீர்த்தனைகள் போன்றவை.

விருதுகள் மற்றும் அங்கீகாரம்
ஹரிகதை மற்றும் கர்நாடக இசைத் துறைகளில் இவர் செய்த பங்களிப்புகளுக்காக இவர் பல பரிசுகளையும் விருதுகளையும் பெற்றுள்ளார். இவரது இசை குரு லால்குடி ஜெயராமன் மற்றும் தியாகராஜர் ஆகியோரின் கைகளிலிருந்து "வுமன் பார் எக்ஸலன்ஸ்" என்ற பட்டம் பெற்றார். பிரதித்வனி அல்லது இவரது ஆன்மீக குரு மற்றும் மாமனார்  கிருட்டிண பிரேமியிடமிருந்து 'தியாகராஜ சுவாமியின் எதிரொலி' என்ற பட்டம் பெற்றார்.

மும்பை சிறீசண்முகானந்தா நுண்கலை மற்றும் சங்கீத சபையில் 2016 செப்டம்பர் 13ஆம் தேதி நடைபெற்ற ஒரு விழாவில் திருமதி ம. ச. சுப்புலட்சுமி நூற்றாண்டு விருது வழங்கப்பட்டது. இந்தப் பரிசைப் பெற்ற இந்தியாவின் மிகவும் மதிப்பிற்குரிய பெண் கலைஞர்களில் ஏழு பேரில் இவரும் ஒருவர் ஆவார். 2016 நவம்பர் 20 அன்று, சென்னை பாரதிய வித்யா பவன், இன்போசிஸின் தலைவர், ஆர். சேசசாயி என்பவரால் 'வாழ்நாள் சாதனையாளர்' விருதுடன் திருமதி விசாகா ஹரி பாராட்டப்பட்டார்.

குறிப்புகள் 

கருநாடக இசைக் கலைஞர்கள்
தாண்டவராயபுரம் ராமசாமி பச்சமுத்து

தாண்டவராயபுரம் ராமசாமி பச்சமுத்து  (Thandavarayapuram Ramaswami Pachamuthu, பரவலாக  டி. ஆர். பச்சமுத்து) எஸ். ஆர். எம் பல்கலைக்கழகத்தின் நிறுவனரும், வேந்தரும் மற்றும் அரசியல்வாதியும் ஆவார். இந்திய ஜனநாயகக் கட்சியின் நிறுவனரும் ஆவார். இவர் டாக்டர் பாரிவேந்தர் எனவும் அழைக்கப்படுகிறார். இந்திய ஜனநாயகக் கட்சி எனும் அரசியல் கட்சியினையும் நடத்தி வருகிறார்.

கணிதத்தில் இளங்கலைப் பட்டம் பெற்றுள்ள பச்சமுத்து ஓர் சான்றுபெற்ற பட்டய பொறியாளரும் (Chartered engineer) ஆவார்.

இவர் புதிய தலைமுறை இதழ், புதிய தலைமுறை தொலைக்காட்சி, வேந்தர் தொலைக்காட்சி,  எஸ். ஆர். எம் டிரான்ஸ்போர்ட் மற்றும் எஸ் ஆர் எம் பல்கலைக்கழகம் ஆகியவற்றின் நிறுவனரும் ஆவார்.

பிறப்பு 
பச்சமுத்து, சேலம் மாவட்டம் தாண்டவராய புரத்தில் ராமசாமி - வள்ளியம்மைை என்பவருக்கு மகனாக ஆகத்து 24, 1941 அன்று நடுத்தர குடும்பமொன்றில் பிறந்தார்

துவக்கக்கால வாழ்க்கை 
தன் வாழ்வின் துவக்கத்தில் இவர் சென்னையில் உள்ள பி. டி. லீ. செங்கல்வராய நாயகர் அறக்கட்டளைக்கு சொந்தமான பலதொழில்நுட்பப் பயிலகத்தில் கணித ஆசிரியராக பணியாற்றினார். அங்கு இவர் பணியாற்றும் போதே 1969 ஆம் ஆண்டில் சென்னையில் பிளாரண்ஸ் நைட்டிங்கேல் என்ற பெயரில் ஒரு துவக்கபள்ளியைத் தொடங்கினார். ஐந்தாம் வகுப்பு வரை இருந்த அந்த பள்ளியை 1981 ஆம் ஆண்டு மேல்நிலைப்பள்ளியாக தரம் உயர்த்தினார். இதன்பின்னர 1984 ஆம் ஆண்டில் வள்ளியம்மை பாலிடெக்னிக் நிறுவனத்தையும், 1985 ஆம் ஆண்டில் காட்டாங்கொளத்தூரில் எஸ். ஆர். எம். பொறியியல் கல்லூரியையும் தொடங்கினார். இதன்பிறகு பல கல்லூரிகள் இவரால் துவக்கப்பட்டன.

அரசியல் வாழ்க்கை 
இவர் 2019 ஆம் ஆண்டு நடந்த இந்திய மக்களவைத் தேர்தலில், பெரம்பலூர் தொகுதியிலிருந்து, இந்திய ஜனநாயகக் கட்சி சார்பாக வேட்பாளராக நிறுத்தப்பட்டாலும், திமுக சின்னமான உதயசூரியன் சின்னத்தில் போட்டியிட்டு, இந்திய நாடாளுமன்றத்திற்குத் தேர்ந்தெடுக்கப்பட்டார்.

இவர் இதற்கு முன்பு 2014 ஆம் ஆண்டு நடந்த மக்களவைத் தேர்தலில், இதே தொகுதியில்  இந்திய ஜனநாயகக் கட்சி வேட்பாளராகப் போட்டியிட்டு, 2,38,887 வாக்குகள் பெற்று தோல்வியடைந்தார்.

விருதுகள் 
பர்மிங்ஹாம் நகரப் பல்கலைக்கழகம்  பொறியியல் மற்றும் தொழில்நுட்பக் கல்விக்கு இவர் ஆற்றியுள்ள சேவைக்காக பெப்ரவரி 19, 2010 இல் கௌரவ டாக்டர் பட்டம் வழங்கியுள்ளது.

மேற்கோள்கள் 

1941 பிறப்புகள்
வாழும் நபர்கள்
தமிழகத் தொழிலதிபர்கள்
21-ஆம் நூற்றாண்டு இந்திய அரசியல்வாதிகள்
17வது மக்களவை உறுப்பினர்கள்
சேலம் மாவட்ட நபர்கள்
பெரம்பலூர் மக்களவைத் தொகுதி உறுப்பினர்கள்
தமிழ்நாட்டைச் சேர்ந்த மக்களவை உறுப்பினர்கள்
இலங்கை நாடாளுமன்றத் தேர்தல், சூலை 1960

இலங்கையின் 5வது நாடாளுமன்றத் தேர்தல் 1960 சூலை 20 இல் நடைபெற்றது. இலங்கை நாடாளுமன்றத்தின் பிரதிநிதிகள் சபைக்கு 151 உறுப்பினர்களைத் தெரிவு செய்ய இத்தேர்தல் நடத்தப்பட்டது.

பின்னணி
மார்ச் 1960 தேர்தலில் எந்தக் கட்சியும் அறுதிப் பெரும்பான்மை பலத்தைப் பெறாமையால் அதே ஆண்டில் இரண்டாம் தடவையாகத் தேர்தல் நடத்தப்பட்டது.

இலங்கை சுதந்திரக் கட்சியின் தலைவர் எஸ். டபிள்யூ. ஆர். டி. பண்டாரநாயக்கா படுகொலை செய்யப்பட்ட பின்னர் அக்கட்சி பிளவடைந்திருந்தது. ஆனாலும் அவரது மனைவி சிறிமாவோ பண்டாரநாயக்கா கட்சித் தலைவியாகத் தேர்ந்தெடுக்கப்பட்ட பின்னர் ஓரளவிற்குத் தனது செல்வாக்கைத் தக்க வைத்துக் கொண்டது. தனது கணவரின் கொள்கைகளை, குறிப்பாக சிங்களம் மட்டும் சட்டம், இலங்கையின் இந்தியத் தமிழர்களை இந்தியாவுக்கு நாடுகடத்தல் போன்றவற்றை முன்னெடுக்கப்ப்போவதாகத் தேர்தல் பரப்புரைகளில் கூறிவந்தார்.

டட்லி சேனநாயக்காவின் ஐக்கிய தேசியக் கட்சியும் சிறுபான்மை மக்களைப் பொறுத்த வரை சுதந்திரக் கட்சியின் கொள்கைகளையே கொண்டிருந்தது. அதே வேளையில், சுதந்திரக் கட்சி ஐக்கிய தேசியக் கட்சிக்கு மாறாக இடது சாரிப் போக்கைத் தமது பொருளாதாரக் கொள்கைகளில் கொண்டிருந்தது. தனியார் துறை மற்றும் சமயப் பாடசாலைகளை அரசுடமையாக்கல் இக்கட்சியின் முக்கிய கொள்கையாக இருந்தது.

முடிவுகள்
சுதந்திரக் கட்சி பெரும்பான்மைப் பலத்தைப் பெற்று ஆட்சியைப் பிடித்தது. திருமதி பண்டாரநாயக்கா இலங்கைப் பிரதமரானார்.

மேற்கோள்கள்

 
 
 
 
 
 

1960 தேர்தல்கள்
இலங்கை நாடாளுமன்றத் தேர்தல்கள்
இலங்கை தேர்தல்கள்
நாகை ஸ்ரீராம்

நாகை ஸ்ரீராம் (19 சூன் 1980 – 8 ஏப்ரல் 2022) தமிழ்நாட்டைச் சேர்ந்த கருநாடக வயலின் இசைக் கலைஞர் ஆவார்.

வாழ்க்கைக் குறிப்பு
நாகை சிறீராம் 1980 சூன் 19 இல் சென்னையில் பிறந்தார். இவர் தனது ஆரம்பகால வயலின் இசைப் பயிற்சியை தனது பாட்டி ஆர். கோமளவல்லியிடமிருந்து தனது 10 ஆவது வயதில் பெற ஆரம்பித்தார். தொடர்ந்து அவரது மாமா கலைமாமணி நாகை முரளிதரனிடம் மேலதிக பயிற்சியைப் பெற்றார். அகில இந்திய வானொலி, இவரை தனது நிலையத்து முதல்-தரக் கலைஞராக அங்கீகரித்தது. தூர்தர்சன் தொலைக்காட்சியும் இவரை உயர்வுநிலைக்கு அங்கீகாரம் செய்தது.

நாகை ஸ்ரீராம் தனது 12 ஆவது வயதில் ஒரு வயலின் கலைஞராகத் தனது இசைப் பயணத்தை புதுடில்லியில் நடந்த ஒரு இசை நிகழ்ச்சியில் தொடங்கினார். இந்த நிகழ்ச்சியில் நெய்வேலி சந்தானகோபாலனுக்கு பக்கவாத்தியமாக அவர் வயலின் வாசித்தார். அன்றில் இருந்து, முன்னணி  கருநாடக இசைப் பாடகர்களான  எம். பாலமுரளிகிருஷ்ணா, பி. உன்னிகிருஷ்ணன், டி. என். சேசகோபாலன், தி. வே. சங்கரநாராயணன், ஓ. எஸ். தியாகராஜன், கே. வி. நாராயணசுவாமி, எஸ். சௌம்யா, ஹைதராபாத் சகோதரர்கள், என். ரமணி, சஞ்சய் சுப்ரமணியன், டி. எம். கிருஷ்ணா, கர்நாட்டிகா சகோதரர்கள் ஆகியோருக்கு பக்கவாத்தியமாக வயலின் வாசித்து வந்தார்.

விருதுகள் 
யுவ புராஸ்கர், 2014
சண்முகா சங்கீத சிரோன்மணி, சண்முகநாத சபா, மும்பை, 2007
சிறந்த வயலின் கலைஞர் - மியூசிக் அகாதெமி (சென்னை) - 2001 முதல் 2008 வரை (தொடர்ந்து 8 ஆண்டுகள்)
சிறந்த வயலின் கலைஞர் - மகாராசபுரம் விசுவநாத ஐயர் அறக்கட்டளை - 2004
யுவகலாபாரதி – பாரத் கலாச்சாரம், சென்னை - 2003

மறைவு 
நாகை சிறீராம் 2022 ஏப்ரல் 8 இல் தனது 41-வது அகவையில் காலமானார்.

2018 சர்ச்சை 
2018 இல் #மீட்டூ இயக்க காலத்தில் சென்னை இசைக் கழகம் சிறீராமையும், மேலும் ஆறு முன்னணிக் கலைஞர்களையும் இடைநிறுத்தியிருந்தது.

மேற்கோள்கள் 

1980 பிறப்புகள்
2022 இறப்புகள்
சென்னை இசைக்கலைஞர்கள்
இந்திய வயலின் கலைஞர்கள்
கருநாடக இசை வயலின் கலைஞர்கள்
ஊர் பெயரால் அறியப்படும் மக்கள்
திறந்த சக்கர தானுந்து

திறந்த சக்கர தானுந்து அல்லது பார்முலா கார் என்பது தானுந்தின் உடல் அமைப்பிற்கு வெளியே சக்கரங்களைக் கொண்டதும், பெரும்பாலும் ஒரு இருக்கையைக் கொண்டதுமான கார்களைக் குறிக்கிறது. இந்த வகை திறந்த சக்கர தானுந்துகள் பொதுவாக பந்தயத்திற்காக பிரத்தியேகமாக கட்டமைக்கப்படுகின்றன.

ஓட்டுதல் 

திறந்த சக்கர தானுந்து பந்தயம்தான் உலகிலேயே வேகமான தானுந்து பந்தயமாக உள்ளது. இந்த வகை பார்முலா 1 கார்கள் ஒரு மணி நேரத்திற்கு 360 கிலோமீட்டர் (220 மைல்கள்) வரை செல்ல முடியும். இந்த வகையில் பார்முலா 1, பி.எம்.டபிள்யு வில்லியம்ஸ் குழு மணிநேரத்திற்கு 369.9 கிலோமீட்டர் (229.8 மைல்கள்) ஒரு உயர் வேகத்தில் 2004 இத்தாலிய கிராண்ட் பிரீ போட்டித் தொடரில் தானுந்தைச் செலுத்தி உலக சாதனை படைத்துள்ளது.

மேற்கோள்கள்

தானுந்துகள்
காந்தி அருங்காட்சியகம், மதுரை

மதுரையில் காந்தி நினைவு அருங்காட்சியகம் 1959 ஆம் ஆண்டு கட்டமைக்கப்பட்டது. நாத்தூராம் கோட்சேவினால் மகாத்மா காந்தி படுகொலை செய்யப்பட்ட பொழுது அணிந்திருந்த மேல்துண்டு இந்த அருங்காட்சியகத்தில் இரத்தக்கறையுடன் காட்சிக்கு வைக்கப்பட்டுள்ளது. இந்தியா முழுவதும் சுற்றுப்பயணம் செய்த மகாத்மா காந்தி இதுவரை 20 முறை தமிழகம் வந்துள்ளார். அதில், 5 முறை மதுரைக்கு வந்திருக்கிறார் என்பது குறிப்பிடத்தகுந்த விசயம்.

வரலாறு 
1948 ஆம் ஆண்டு மகாத்மா காந்தி அவர்கள் படுகொலை செய்யப்பட்ட பின்பு இந்திய மக்களின் ஆதரவிலும் நிதியுதவியினாலும் காந்தியின் பெயரால் நிறுவப்பட்ட காந்தி தேசிய நினைவு அறக்கட்டளையினால் எழுப்பப்பட்டது. இந்த அருங்காட்சியகம் ஏப்ரல் 15 அன்று 1959 ஆம் வருடம் முன்னாள் இந்தியப் பிரதமர் ஜவகர்லால் நேருவால் திறந்து வைக்கப்பட்டது. இந்த நினைவில்லம் ஐக்கிய நாடுகள் சபையால் தேர்ந்தெடுக்கப்பட்ட அமைதிக்கான அருங்காட்சியகங்களில் ஒன்றாக இருக்கின்றது. மதுரை மாவட்ட ஆட்சியர் அலுவலகம் அருகில் உள்ள இராணி மங்கம்மாள் அரண்மனை இந்த அருங்காட்சியக அமைவிற்காக தேர்ந்தெடுக்கப்பட்டு இந்த நினைவில்லம் நிறுவப்பட்டது.

அருங்காட்சியக தொகுப்புகள்

இந்திய தேசிய விடுதலை போராட்டம் 
இந்த அருங்காட்சியகத்தில் இந்திய தேசிய விடுதலை போராட்டத்தினை விளக்கும் விதமான 265 ஒளியுணர் விளக்க நிழற்படங்கள் வரவேற்கிறன.

மகாத்மாவின் ஒளியுணர் விளக்க சரித குறிப்பு 
அடுத்ததாக மகாத்மாவின் வாழ்க்கையை விளக்கி கூறும் விதமாக அமைந்த ஒளிஉணர் விளக்க குறிப்பு இருக்கின்றது. இதில் அரிய நிழற்படங்களும், ஓவியங்களும், சிற்பங்களும், குறிப்புகளும், மகாத்மாவின் உரையில் பெற்ற அர்த்தம் பொதிந்த வாக்கியங்களும், மேலும் சில நிழற்பட நகல்களும், மகாத்மா அவர்கள் கைப்பட எழுதிய எழுத்துப்பிரதிகளும் உள்ளன, மேலும் 124 காந்தியின் குழந்தை பருவ மிக அரிய நிழற்பட தொகுப்புகளும் இங்கு காட்சிக்கு வைக்கப்பட்டுள்ளன.

அசலும் நகலும் 

இங்கு காந்திஜி உபயோகப்படுத்திய 14 அசல் உபகரணங்கள் இருக்கின்றன. அவற்றில் முக்கியமானது காந்தி இறக்கும்போது அணிந்திருந்த இரத்தம் தோய்ந்த அசல் மேல்துண்டு இங்கு காற்றுபுகா கண்ணாடி பேழைக்குள் அடைத்து காட்சிக்கு வைக்கப்பட்டுள்ளது. அதுமட்டுமல்லாது காந்திஜியை கொலை செய்ய நாதுராம் பயன்படுத்திய கைத்துப்பாக்கியின் மாதிரியும் இங்கு காட்சிக்கு வைக்கப்பட்டுள்ளது.

இவற்றையும் பார்க்கவும் 
 இந்தியத் தொல்லியல் துறையின் அருங்காட்சியகங்கள்
 இந்தியாவில் உள்ள அருங்காட்சியகங்கள் பட்டியல்

சான்றுகள்

வெளி இணைப்புகள் 
அருங்காட்சியகம் இணையதளம்

 http://www.gandhimuseum.org/
 http://www.thehindu.com/news/cities/Madurai/in-search-of-gandhis-footprints/article3941622.ece

படத்தொகுப்பு

தமிழ்நாட்டிலுள்ள அருங்காட்சியகங்கள்
மதுரை மாநகராட்சிப் பகுதிகள்
மகாத்மா காந்தி
ஸ்கிபியோன் ரெபிபா

ஸ்கிபியோன் ரெபிபா (3 பெப்ரவரி 1504 – 23 சூலை 1577) இத்தாலியை சேர்ந்த கத்தோலிக்க திருச்சபையின் கர்தினால் ஆவார். திருத்தந்தை பிரான்சிசு உட்பட, தற்போது உலகில் உள்ள 95% கத்தோலிக்க ஆயர்கள் இவரிடமிருந்தே தங்களின் அப்போஸ்தலிக்க வழிமரபை (apostolic lineage) பெறுகின்றனர்.

வாழ்க்கைக் குறிப்பு

இவர் சிசிலியில் பிறந்தவர்.

16 மார்ச்சு 1541இல் செயிதியின் துணை ஆயராய் நியமிக்கப்பட்டார். 20 டிசம்பர் 1555 இவர் கர்தினாலாக உயர்த்தப்பட்டு பிசா நகரின் பேராயராக நியமிக்கப்பட்டார்.

இவருக்கு ஆயர்நிலை அருட்பொழிவு செய்தவரின் பெயர் சரிவரத் தெரியவில்லை. இதனால் அப்போஸ்தலிக்க வழிமரபை இவருக்கு முன் கணிக்க இயலவில்லை. ஆதாரமில்லா பல தகவலகளின் படி இவர் கர்தினால் கியான் பியர்தோ காஃபாவால், (பின்னாளில் திருத்தந்தை ஆறாம் பவுல்) அருட்பொழிவு செய்யப்பட்டார் என்பர்.

1573இல் இவர் அல்பேனோ நகரின் ஆயராகவும், 1574இல் பிசா நகரின் ஆயராகவும் நியமிக்கப்பட்டார்.

18ஆம் நூற்றாண்டில் இவரின் அப்போஸ்தலிக்க வழிமரபில் வந்த திருத்தந்தை பதின்மூன்றாம் பெனடிக்ட் பின்னாளில் உலகம் முழுதும் பணிபுரிய 139 ஆயர்களை நியமித்து தாமே அருட்பொழிவும் செய்தார். இவ்வாயர்கள் தங்களின் நாட்டுக்கு திரும்பி தேவை ஏற்படும் போது மேலும் பல ஆயர்களை அருட்பொழிவு செய்தனர். இவ்வாறு திருத்தந்தை பிரான்சிசு உட்பட இப்போது உள்ள கத்தோலிக்க ஆயர்களில் 95% பேர் இவரிடமிருந்தே தங்களின் அப்போஸ்தலிக்க வழிமரபை (apostolic lineage) பெறுகின்றனர்.

ஆதாரங்கள்

இவற்றையும் காண்க
B. Rinaudo, Il cardinale Scipione Rebiba (1504–1577). Vita e azione pastorale di un vescovo riformatore, L'Ascesa, Patti 2007. .

வெளி இணைப்புகள்
Apostolic succession in the Roman Catholic Church 

1504 பிறப்புகள்
இத்தாலியக் கர்தினால்கள்
கத்தோலிக்க ஆயர்கள்
1577 இறப்புகள்
களை வெட்டும் இயந்திரம்

களை வெட்டும் இயந்திரம் என்பது தேவையற்ற களைகளை நீக்க பயன்படும் ஒரு கருவியாகும். விவசாய கூலி ஆட்கள் கிடைக்காதபோது, இரசாயன களைக்கொல்லி பயன்படுத்த கூடாத தோட்டங்களில், சுற்றுச்சூழல் மாசுபடுத்தாத, நவீன களைவெட்டும் கருவி மிகுந்த பயனளிக்கும். சிறு துண்டுகளாக வெட்டப்பட்ட களையானது உரமாக மறுசுழற்சியாகிறது.

மேற்கோள்கள்

வேளாண் கருவிகள்
அமெரிக்கக் கண்டுபிடிப்புகள்
க. சுப்பு

க. சுப்பு (K. Suppu) ஓர் தமிழக  அரசியல்வாதியும் முன்னாள் தமிழகச் சட்டமன்ற உறுப்பினருமாவார். இந்தியப் பொதுவுடமைக் கட்சியின் மாணவர்தலைவராக துவங்கிய சுப்பு அக்கட்சியின் சார்பில் 1971ஆம் ஆண்டு இராசபாளையத்திலிருந்து தமிழக சட்டமன்றத்திற்கு தேர்ந்தெடுக்கப்பட்டார்.

பின்னர் தி.மு.கவில் இணைந்து 1977ஆம் ஆண்டில் வில்லிவாக்கத்திலிருந்து வெற்றி பெற்றார். சட்டப்பேரவையில் எதிர்கட்சி உறுப்பினராக கடும் வாதங்களை முன்வைத்ததால் பரவலாக அறியப்பட்டார். அக்கட்சியிலிருந்து காங்கிரசு கட்சிக்கு மாறிய சுப்பு 1991ஆம் ஆண்டில் அக்கட்சியின் வேட்பாளராக சென்னைத் துறைமுகம் தொகுதியில் திமுக தலைவர் மு. கருணாநிதியை எதிர்த்துப் போட்டியிட்டு தோல்வி அடைந்தார். 2001ஆம் ஆண்டில் அதிமுகவில் இணைந்து பின்னர் 2007ஆம் ஆண்டு திமுகவிற்கே திரும்பினார்.

உடல்நிலைக்காரணமாக தமது 70வது அகவையில் அக்டோபர் 29,2011 அன்று இயற்கை எய்தினார்.

மேற்கோள்கள் 

திராவிட இயக்க எழுத்தாளர்கள்
2011 இறப்புகள்
தமிழக சட்டமன்ற மேலவை உறுப்பினர்கள்
1941 பிறப்புகள்
ஜான் பிளை

ஜான் பிளை  (John Bligh, 4th Earl of Darnley, பிறப்பு: சூன் 30 1767 , இறப்பு: மார்ச்சு 17 1831 ),  இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 24 முதல்தர துடுப்பாட்டப் போட்டிகளில் கலந்து கொண்டுள்ளார். 1789-1796 ஆண்டுகளில், முதல்தர துடுப்பாட்டப் போட்டிகளில் பங்குகொண்டார். சூலை 7, 1793-இல் குடிமைச் சட்டத்தில் முனைவர் பட்டம் பெற்றார்.

மேற்கோள்கள்

வெளி இணைப்பு
ஜான் பிளை - கிரிக்கட் ஆக்கைவில் விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 30 2011.

இங்கிலாந்துத் துடுப்பாட்டக்காரர்கள்
1767 பிறப்புகள்
1831 இறப்புகள்
கென்ட் துடுப்பாட்டக்காரர்கள்
மெரில்பன் துடுப்பாட்ட சங்கத் துடுப்பாட்டக்காரர்கள்